Kamu bisa jelasin ke aku soal Iker Casillas dalam bahasa jawa?

Iker Casillas Fernández (lair 20 Mèi 1981) inggih punika juru main bal-balan ingkang gadhah posisi minangka kiper tim nasional Spanyol. Casillas dados kiper Spanyol nalika dados juara donya ing Piala Dunia 2010. Sapunika Casillas main ing klub LA Liga Spanyol, Real Madrid. Manawi tandhing bal-balan Casillas asring dipundadosaken kapten tim. Casillas dados kapten ingkang saged paring semangat utawi panyurung dhumateng sadaya kanca lan yunioripun, saéngga Spanyol saged ngrebut Piala Éropa malih sasampunipun krisis juara sadangunipun 44 taun. Ing taun 2010, nalika Spanyol dados juara donya, Casillas ugi dipunparingi kanugrahan minangka kiper ingkang saé piyambak. Casillas kalebet kiper ingkang saé piyambak ing wewengkon Éropa, lan panjenenganipun asring pikantuk kanugrahan. Casillas naté angsal nominasi ing adicara Ballon d'Or. Casillas dados kiper ingkang saé piyambak nomer sekawan ing taun 2008, lan ing taun 2009 dados kiper ingkang saé piyambak ing Éropa.

Taun 2010, Iker Casillas angsal kanugrah ing adicara The Sport Prince of Asturias Award. Tanggal 19 Oktober 2010, Casillas dipunparingi kanugrahan minangka kiper ingkang saé piyambak salaminya ing ajang Liga Champions UEFA.

Casillas miwiti karieripun ing klub kutha kelairanipun nalika umur 8 taun. Casillas dados juru main timnas rumaja Spanyol ingkang menangaken kajuaraan UEFA-CAF Meridian Cup lan Piala Dunia U-20 FIFA ing taun 1999. Iker Casillas gadhah inggil 185 cm. Casillas wiwit main ing klub Real Madrid ing La Liga mangsa 1999 /2000. Casillas mratelakaken manawi ing wekdal salajengipun panjenenganipun péngin pensiun utawi purna tugas ing tim Real Madrid, lan saged ndhèrèk mbiyantu Real Madrid.